નવી દિલ્હી : દેશભરની સરકારી અને ખાનગી કોલેજોમાં મેડિકલ કોર્સ માટે એક જ પરિક્ષા કરાવવાનાં સુપ્રીમ કોર્ટનાં ચુકાદા અંગે સરકારનું કડક વલણ જોવા મળી રહ્યું છે. નાણા મંત્રી અરૂણ જેટલીએ આ મુદ્દે સરકારી હસ્તક્ષેપનાં સંકેતો આપતા સોમવારે કહ્યું કે સરકાર કોર્ટનાં ચુકાદા અંગે રાજ્યો સાથે ચર્ચા કરી રહી છે. જેટલી અગાઉ પણ આ મુદ્દે કોર્ટનાં ચુકાદા પર પોતાની નારાજગી વ્યક્ત કરી ચુક્યા છે. જેટલીએ સોમવારે કહ્યું કે તમામ રાજ્યોનાં સ્વાસ્થયમંત્રી આજે કેન્દ્રીય સ્વાસ્થય મંત્રીને મળી રહ્યા છે. સાંજે રાજનીતિક પાર્ટીઓ પણ આ અંગેચર્ચા કરવા માટે મળી રહી છે.